
Perzisch 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Perzisch (Farsi, is de mies gesproke vaan de Iraanse taole 

en de officieel taol vaan Iran. Ouch is't, oonder de naom Dari, 'n 
officieel taol vaan Afghanistan , en oonder de naom Tadzjikisch, vaan 
Tadzjikistan. 't Weurt in 'ne variant op't Arabisch sjrif gesjreve, met 
veer nui letters die in't Arabisch neet weure gebruuk. 't Tadzjikisch 
gebruuk 'ne variant vaan't Cyrillisch sjrif. 't Perzisch heet, met't 
Tadzjikisch metgerekend, 57 miljoen mojertaolsprekers, woebij nog 
ins zeker 50 miljoen twiedetaolsprekers koume. Perzisch is al bekind 
vaan oongeveer 560 veur Christus, bij d'n opkoms vaan't Perzisch 
Riek. 

Me oondersjeit drei periodes: 't Aajdperzisch, gesjreve in 't 
nagelsjrif tot 100 v.Chr.; 't Middelperzisch of Pehlewi, tot ca. 900 nao Christus, en't Nuiperzisch, oet d'n 
tied vaan de islamitische besjaving in Iran, 't Aajdperzisch kint, zjus wie aander Indogermaanse taole oet 
deen tied, nog 'n oetgebreide verbuiging en vervoging in zeve naomvalle, drei getalle en drei geslachte. Bij't 
Middelperzisch is dee vormeriekdom al verdwene. D'n euvergaaank vaan Middelperzisch nao Nuiperzisch is 
taolkundeg minder groet (veural klaankveraanderinge). Wei nump de taol in deen tied vaol Arabische waord 
euver, oonder mie, meh neet allein, die betrekking hobbe op d'n islam. 

't Aajdperzisch tekscorpus besteit gooddeils oet inscripties. Vaan't Middelperzisch zien mie literair tekste 
bewoerd, deks vaan religieus (zoroastrisch) karakter. De Nuiperzische literatuur is bezunder umvaankriek en 
weurt hoeg gesjat. 

't Turks heet e groet aontal Perzische waord opgenome, en ouch vaol Arabische waord via 't Perzisch 
geliend. Wijer is't Perzisch vaan groet belaank gewees veur't vocabulair vaan't Urdu (d'n islamitische, 
veural in Pakistan gebruukde variant vaan 't Hindoestani) en nog diverse kleinder taole oet 't Perzisch 
cultuurgebeed. 



Perzische dialekte (klikke veur 'n 
leesbaar versie). 

